ముంబై: ప్రధానమంత్రి నరేంద్ర మోదీ ఇటీవల పార్లమెంటులో చేసిన ‘రెయిన్ కోట్’ వ్యాఖ్యలపై శివసేన అధ్యక్షుడు ఉద్ధవ్ థాకరే వ్యంగ్యాస్త్రాలు సంధించారు. సబ్బుకూడా లేకుండా ‘నురగలు’ తెప్పించారంటూ విమర్శించారు. ‘‘మాజీ ప్రధాని మన్మోహన్ సింగ్ రెయిన్ కోటు వేసుకుని స్నానం చేసేందుకు కనీసం నీళ్లనయినా ఉపయోగించారు. మీరు (మోదీ) దేశంలోని అందరికీ స్నానం చేయించేందుకు కనీసం నీళ్లు కూడా వాడలేదు. సబ్బుకూడా లేకుండా నురగలు తెప్పించారు’’ అంటూ  నోట్లరద్దు కారణంగా ఎదురైన ఇబ్బందులపై థాకరే తీవ్రంగా స్పందించారు. ఇకపై ప్రధాని మోదీ నోట్ల రద్దు గురించి మాట్లాడడం మానుకోవాలన్నారు. బ్రిహాన్ముంబై మున్సిపల్ కార్పొరేషన్ (బీఎంసీ) ఎన్నికల కోసం బీజేపీతో తెగతెంపులు చేసుకున్న శివసేన పార్టీ ప్రధాని మోదీ ప్రవేశపెట్టిన నోట్లరద్దును మొదటినుంచి తీవ్రంగా వ్యతిరేకిస్తూ వచ్చింది.  ఇటీవల ప్రధాని మోదీ మాజీ ప్రధాని మన్మోహన్ను ఉద్దేశించి రాజ్యసభలో ప్రసంగిస్తూ... ‘‘తన ప్రభుత్వం కుంభకోణాల్లో కూరుకుపోయినా డాక్టర్ సాహిబ్ పేరుకు ఏమాత్రం మకిలి అంటలేదు. బాత్రూంలో రెయిన్ కోట్ వేసుకుని స్నానం చేయడమెలాగో ఆయనకు మాత్రమే తెలుసు’’ అని వ్యాఖ్యానించారు. దీనిపై కాంగ్రెస్ సహా ప్రతిపక్షాలు తీవ్ర అభ్యంతరం తెలిపాయి.
mumbai: pradhaanamantri narendra modii iteevala paarlamentulo chesina ‘rain kot’ vyaakhyalapai sivasena adhyakshudu uddhav thakare vyangyaastraalu sandhinchaaru. sabbukuda lekunda ‘nuragalu’ teppinchaarantuu vimarsinchaaru. ‘‘maji pradhaani manmohan sing rain kotu vesukuni snaanam chesenduku kaneesam neellanayinaa upayoginchaaru. meeru (modii) desamloni andarikee snaanam cheyinchenduku kaneesam neellu kuudaa vaadaledu. sabbukuda lekunda nuragalu teppinchaaru’’ antuu  notlaraddu kaaranamgaa eduraina ibbandulapai thakare teevramgaa spandinchaaru. ikapai pradhaani modii notla raddu gurinchi matladadam maanukovaalannaaru. brihanmumbai munsipal carporation (bmc) ennikala kosam beejeepeetho tegatempulu chesukunna sivasena party pradhaani modii pravesapettina notlaraddunu modatinunchi teevramgaa vyatirekistuu vachindi.  iteevala pradhaani modii maji pradhaani manmohannu uddesinchi rajyasabhalo prasangistuu... ‘‘tana prabhutvam kumbhakonallo kuurukupooyinaa dactor sahib peruku ematram makili antaledu. baatruumloo rain kot vesukuni snaanam cheyadamelago aayanaku matrame telusu’’ ani vyaakhyaaninchaaru. deenipai congress sahaa pratipakshaalu teevra abhyantaram telipai.